**NOV ROKOVNIK ZA VPIS V SREDNJE ŠOLE**

|  |  |
| --- | --- |
| **11. maj 2020** | Nov rok za **prijavo za vpis** v srednješolske programe in dijaške domove. Prijavnico oddajo tudi vsi tisti kandidati, ki še niso opravljali preizkusov nadarjenosti na srednjih šolah, za katere je kot posebni vpisni pogoj potrebno uspešno opraviti tudi preizkus nadarjenosti. |
| **1. 6. – 6. 6. 2020** | V tem tednu bodo potekali **preizkusi nadarjenosti**. O natančnih razporeditvah bodo kandidati obveščeni s strani srednjih šol. Nekatere srednje šole bodo preizkuse nadarjenosti izvedle na daljavo, nekatere tudi že v maju. O vseh podrobnostih bodo posamezni kandidati, ki so se prijavili na preizkus (rok je bil že 4. 3. 2020), natančno pisno obveščeni s strani posameznih srednjih šol.  |
|  | Kandidati, ki se želijo prijaviti v izobraževalni program **Gimnazija – športni oddelek in Ekonomska gimnazija – športni oddelek**, so morali že do 4. 3. 2020 na izbrano šolo posredovati vso zahtevano dokumentacijo za ugotavljanje izpolnjevanja pogojev za vpis v tovrstne programe. Nekatere srednje šole so s temi kandidati že opravile razgovor; tiste, ki ga še niso, bodo razgovore izvedle predvidoma v tednu od 1. junija do 6. junija, lahko pa se bodo šole tudi odločile, da bodo **razgovor s kandidati za vpis v športne oddelke** opravile na daljavo že v maju. O vseh podrobnostih bodo kandidati obveščeni s strani srednjih šol. |
| **do 10. 6. 2020** | Obveščanje kandidatov o uspehu na preizkusih nadarjenosti. Če kandidat ne bo opravil preizkusa nadarjenosti bo imel še dovolj časa, da svojo prijavo za vpis prenese na drugo izbrano šolo. |
| **do 16. 6. 2020** | **Rok za prenos prijave** (do tega roka lahko vsak kandidat svojo prijavo prenese iz kakršnihkoli razlogov).Da bi se v čim večji meri izognili fizičnim obiskom srednjih šol, kandidatom svetujemo, da v primeru, če se bodo odločili za prenos prijave, to storijo tako, da na izbrano srednjo šolo, kjer bodo imeli prvotno prijavnico, na elektronski naslov svetovalnega delavca, ki ureja vpis, posredujejo skenirano / fotografirano izjavo, podpisano s strani kandidata in starša, v kateri pisno zaprosijo, da v njihovem imenu svetovalni delavec odjavi kandidata na programu, za katerega je oddal prvotno prijavnico, in jo posreduje na drugo šolo, kamor bi želel kandidat prenesti prijavo. Da ne bi po nepotrebnem preveč obremenjevali svetovalnih delavcev srednjih šol, prosimo, da kandidati dobro premislijo, kam bi želeli prenesti prijavnico, zato da ne bi prihajalo do večkratnih prenosov prijav enega kandidata.  |
| **26. 6. 2020** | Znano katere šole bodo **omejile vpis**. Objavljeno na spletni strani MIZŠ. |
|  **30. 6. – 6. 7. 2020** | **Vpis v srednje šole**. O natančni razporeditvi bodo kandidati seznanjeni s strani šole. |
| **6. 7. 2020** | Objavljene bodo spodnje meje točk prvega kroga izbirnega postopka.Spletna stran MIZŠ. |
| **do 9. 7. 2020 do 13. ure** | **2. krog izbirnega postopka**.Tisti kandidati, ki bodo prijavljeni na izobraževalni program, kjer bo omejitev vpisa in ne bodo sprejeti v prvem krogu izbirnega postopka, bodo **prijavnico za drugi krog** izbirnega postopka oddali na šoli, kjer so oddali že prvotno prijavnico, in sicer **do 9. julija 2020 do 13. ure**. Vse podrobnosti o tem, tudi prijavnico za drugi krog, bodo kandidati dobili na srednji šoli, prijavnica za drugi krog pa bo objavljena tudi na spletni strani ministrstva. Kandidati bodo o rezultatih drugega kroga izbirnega postopka seznanjeni **14. julija 2020**.  |